text: Kæmpe succes: 'Den lille havfrue' forlænger 2 uger
  19 august 2014 kl. 06.36
  Musicalen 'Den lille havfrue' har solgt 52.000 billetter i København og 23.000 i forsalg i Fredericia. Derfor regner Fredericia Teater med, at musicalen også kan trække publikum i to ekstra uger.
  1.000 billetter langer Fredericia Teater i øjeblikket over disken dagligt. Og efterspørgslen på billetter til musicalen er så stor, at teatret har valgt at forlænge musicalen med to uger.
  - Det er gået helt fantastisk. Vi havde ikke turde drømme om, at det kunne gå så godt, siger teaterchef Søren Møller til TV SYD.
  Med 23.000 billetter solgt i forsalg og 15 udsolgte forestillinger er Fredericia Teater mere end optimistiske omkring musicalen.
  - Vi regner med, at billetterne til de sidste forestillinger også ryger hurtigt, siger teaterchefen.'
  Den lille havfrue' opføres første gang d. 28. august og spiller indtil 1. oktober.
  